Talous- ja sosiaalikomitean lausunto aiheesta:Ehdotus neuvoston asetus puoltavaa lausuntoa koskevaa menettelyä noudattaen annetuissa neuvoston säädöksissä säädetyn täytäntöönpanovallan käytössä komissiota avustavia komiteoita koskevien säännösten mukauttamisesta,Ehdotus Euroopan parlamentin ja neuvoston asetus perustamissopimuksen 251 artiklan mukaista menettelyä noudattaen annetuissa Euroopan parlamentin ja neuvoston säädöksissä säädetyn täytäntöönpanovallan käytössä komissiota avustavia komiteoita koskevien säännösten mukauttamisesta,Ehdotus neuvoston asetus kuulemismenettelyä (määräenemmistö) noudattaen annetuissa neuvoston säädöksissä säädetyn täytäntöönpanovallan käytössä komissiota avustavia komiteoita koskevien säännösten mukauttamisesta, jaEhdotus neuvoston asetus kuulemismenettelyä (yksimielisyys) noudattaen annetuissa neuvoston säädöksissä säädetyn täytäntöönpanovallan käytössä komissiota avustavia komiteoita koskevien säännösten mukauttamisesta(KOM(2001) 789 lopullinen – 2001/0313 AVC – 2001/0314 COD – 2001/0315 CNS – 2001/0316 CNS)



Virallinen lehti nro C 241 , 07/10/2002 s. 0128 - 0130



Talous- ja sosiaalikomitean lausunto aiheesta: - "Ehdotus neuvoston asetus puoltavaa lausuntoa koskevaa menettelyä noudattaen annetuissa neuvoston säädöksissä säädetyn täytäntöönpanovallan käytössä komissiota avustavia komiteoita koskevien säännösten mukauttamisesta", - "Ehdotus Euroopan parlamentin ja neuvoston asetus perustamissopimuksen 251 artiklan mukaista menettelyä noudattaen annetuissa Euroopan parlamentin ja neuvoston säädöksissä säädetyn täytäntöönpanovallan käytössä komissiota avustavia komiteoita koskevien säännösten mukauttamisesta", - "Ehdotus neuvoston asetus kuulemismenettelyä (määräenemmistö) noudattaen annetuissa neuvoston säädöksissä säädetyn täytäntöönpanovallan käytössä komissiota avustavia komiteoita koskevien säännösten mukauttamisesta", ja - "Ehdotus neuvoston asetus kuulemismenettelyä (yksimielisyys) noudattaen annetuissa neuvoston säädöksissä säädetyn täytäntöönpanovallan käytössä komissiota avustavia komiteoita koskevien säännösten mukauttamisesta" (KOM(2001) 789 lopullinen - 2001/0313 AVC - 2001/0314 COD - 2001/0315 CNS - 2001/0316 CNS) (2002/C 241/24) Neuvosto päätti 26. ja 27. helmikuuta 2002 Euroopan yhteisön perustamissopimuksen 262 artiklan nojalla pyytää talous- ja sosiaalikomitean lausunnon edellä mainituista ehdotuksista. Talous- ja sosiaalikomitea päätti nimittää lausuntonsa yleisesittelijäksi Bernardo Hernández Batallerin. Euroopan talous- ja sosiaalikomitea hyväksyi 17. ja 18. heinäkuuta 2002 pitämässään 392. täysistunnossa (heinäkuun 17. päivän kokouksessa) seuraavan lausunnon. Äänestyksessä annettiin 41 ääntä puolesta 4:n pidättyessä äänestämästä. 1. Johdanto 1.1. EY:n perustamissopimuksen 211 artiklassa määrätään, että yhtenäismarkkinoiden moitteettoman toiminnan ja kehityksen turvatakseen komissio "käyttää neuvoston sille siirtämää toimivaltaa neuvoston antamien sääntöjen täytäntöönpanoon". Tämän nojalla hyväksyttiin 28. kesäkuuta 1999 neuvoston päätös 1999/468/EY, jossa määrätään komissiolle siirretyn täytäntöönpanovallan käyttömenettelystä(1). Päätöksen tavoitteina on säätää sitomattomat perusteet komiteamenettelyn valinnalle, yksinkertaistaa komissiolle siirretyn täytäntöönpanovallan käytön edellytyksiä sekä parantaa Euroopan parlamentin osallistumista mainittuun menettelyyn ja tiedonsaantia komiteoiden toiminnasta. 1.2. Päätöstä 1999/468/EY(2) koskevan neuvoston ja komission lausuman 2 mukaan menettelyitä tulisi mukauttaa automaattisesti siten, että nykyinen menettely I muutetaan neuvoa-antavaksi menettelyksi, menettelyt II a ja II b hallintomenettelyksi sekä menettelyt III a ja III b sääntelymenettelyksi. Suojamenettelyjen muuttaminen puolestaan on suoritettava tapauskohtaisesti lainsäädännön tavanomaisen tarkistuksen yhteydessä. 1.3. Lissabonissa (23.-24.3.2000), Tukholmassa (23.-24.3.2001), Laekenissa (14.-15.12.2001) ja Barcelonassa (15.-16.3.2002) kokoontuneissa Eurooppa-neuvostoissa havaittiin tarve luoda koordinoitu strategia yhteisön nykyisen säädöskehyksen yksinkertaistamiseksi ja velvoitettiin komissio laatimaan asiaa koskeva toimintaohjelma. 1.4. Valkoisessa kirjassa eurooppalaisesta hallintotavasta(3) on tiettyjä tämänsuuntaisia ehdotuksia. Niiden olemusta on tarkistettu lainsäädännön parantamista(4) ja Eurooppa-neuvoston tehtäväksi antamaa lainsäädännön yksinkertaistamista ja parantamista koskevaa toimintasuunnitelmaa(5) käsittelevissä komission vastikään ilmestyneissä tiedonannoissa. Käsiteltävänämme olevalla säädösehdotuksella on tässä yhteydessä erityisen olennainen merkitys. 2. Komission 27.12.2001 tekemä ehdotus(6) 2.1. Ehdotus koskee komiteamenettelyä, joka sisältyy lukuisiin voimassa oleviin säädöksiin. Niitä ovat I. 2. puoltavaa lausuntoa koskevaa menettelyä noudattaen annettua säädöstä II. 152. yhteispäätösmenettelyä noudattaen annettua säädöstä III. 78. kuulemismenettelyä (määräenemmistö) noudattaen annettua säädöstä IV. 72. kuulemismenettelyä (yksimielisyys) noudattaen annettua säädöstä. 2.2. Kyseessä oleva säädös ei vaikuta muutettujen säädösten aineellisoikeudellisiin säännöksiin eikä niiden soveltamiseen, eikä myöskään perussäädöksessä säädettyjen komiteoiden luonteeseen. 2.3. Ehdotuksen tarkoituksena on komiteoiden perustamista koskevien säädösten ja komiteoihin viittaavien säädösten mukauttaminen. Ehdotettua asetusta ei kuitenkaan sovelleta säädöksiin, jotka on jo mukautettu perussäädöstä muuttavalla säädöksellä. 3. Yleishuomioita 3.1. Komitea suhtautuu myönteisesti käsiteltävän ehdotuksen tarjoamaan mahdollisuuteen, joka yhteisön nykyisen päätöksentekokoneiston oletettavan tehostamisen lisäksi auttaa monipuolistamaan parhaillaan käytävää perusluonteista poliittista keskustelua EU:n toimielin- ja lainsäädäntöuudistuksesta. 3.2. Ehdotuksen sisällöstä on kuitenkin tarpeen tehdä muutamia huomioita. 3.2.1. Vaikuttaa siltä, että ehdotuksessa tarkoitettujen säädösten valinnassa on käytetty yksinomaan muodollisia perusteita ottamatta huomioon yhteisön lainsäädäntömenettelyyn vaikuttavia muita tekijöitä. Tämä koskee varsinkin TSK:n asemaa neuvoa-antavana elimenä kyseisessä prosessissa. Komiteamenettelyn valintaperusteita on välttämätöntä mukauttaa, jotta komiteatyyppi voidaan valita johdonmukaisemmin ja ennakoitavammin. 3.2.2.1. Menettelyjä koskeva selvitys on laadittu komissiota täytäntöönpanovallan käytössä avustavien komiteoiden luettelon pohjalta. Se julkaistiin aikanaan 28. kesäkuuta 1999 tehdyn neuvoston päätöksen 1999/468/EY(7) 7 artiklan 4 kohdan mukaisesti. 3.2.2.2. Kyseinen luettelo on laadittu julkisuusperusteita ja laajaa komitealuetteloa hyödyntäen, mutta siinä ei mainita selvästi, minkä perustamissopimuksissa määrättyjen perusteiden nojalla komissio osoittaa tietyn komitean kuhunkin menettelyyn. 3.2.2.3. Välitön seuraus edellisestä on, että neuvoa-antavien komiteoiden käsittelyyn tulevien menettelyjen määrä vähenee vain 35:een yhteensä yli 300:sta ehdotuksessa käsitellystä säädöksestä. 3.3.1. Neuvoa-antavat komiteat ovat kokoonpanonsa ja päämääriensä vuoksi varmasti ainoa taho, jossa säädösehdotuksissa tarkoitettujen yhteiskunnallis-taloudellisten sektoreiden mielipide voi päästä kuuluviin. 3.3.2. Neuvoa-antaville komiteoille mahdollisesti lopullisesti jäävä rooli vaikuttaa ristiriitaiselta jo siksi, että eurooppalaista hallintotapaa koskevassa valkoisessa kirjassa komissio itse esittää sääntely- ja hallintokomiteoiden lakkauttamista (s. 34). 3.4.1. Toisaalta on laadittu toimielintenvälisiä sopimuksia, joilla pyritään lisäämään Euroopan parlamentin osallisuutta komiteamenettelyssä ja parlamentille menettelystä annettavan tiedon määrää(8). Vaikka tässä noudatetaankin edellä mainitussa neuvoston päätöksessä 1999/468/EY määritettyä avoimuuden tavoitetta, käsillä olevan säädöksen avulla toteutettavalla puhtaasti teknisellä kodifioinnilla komissio välttää ottamasta kantaa toivottuun sopimukseen talous- ja sosiaalikomitealle annettavasta tiedosta. 3.4.2. Kyseinen sopimus olisi erityisen tarkoituksenmukainen, sillä vaikka onkin kyse uusista toimeenpanosäännöistä, sen sisältö ja soveltaminen saattaa joissakin tapauksissa olla yhtenäismarkkinoiden seurantaryhmän päämäärän ja toiminnan kannalta edullinen. 3.5.1. Komitea ymmärtää, että kyseessä oleva ehdotus on suppea ja tilanteesta riippuvainen; se koskee vain 304:ää säädöstä yhteensä 1400 säädöksestä, joissa säädetään komiteamenettelystä. Mutta kun otetaan huomioon asian perusluonteisuus, komitea tähdentää, että joko valmistelukunnassa tai jossakin komission seuraavista säädösehdotuksista on lyhyellä aikavälillä välttämätöntä käsitellä muutamia avoimiksi jääviä kysymyksiä. 3.5.2. Komitea kehottaa yhteisön lainsäädäntömenettelyn pääasiallisia toimijoita käsittelemään yhdessä edellä mainittujen osapuolten kanssa muun muassa unionin virastojen roolia toimeenpanoa koskevissa päätösmenettelyissä ja vielä konkreettisemmin niiden asemaa nykyisessä komiteakentässä. 3.5.3. Niiden tulisi myös määrittää päätöksentekomenettelylle ja sitä vastaavalle toimivaltaiselle komitealle yhdenmukaiset perusteet siten, että tehokkuus, avoimuus ja osallistuminen ovat etusijalla toimivallan hoitamisesta syntyvissä toimielintenvälisissä riidoissa. 3.5.4. Yhteisön lainsäädäntömenettelyn pääasiallisten toimijoiden tulisi myös aina kun se on oikeudellisesti tarkoituksenmukaista pyrkiä helpottamaan tiedon antamista neuvoa-antaville elimille komiteamenettelyyn vaikuttavista, lainsäädäntömenettelyjä koskevista ennusteista ja kehityksestä ja kannustaa niitä levittämään tietoa päätöksistä ja, mikäli mahdollista, edistämään kansalaisyhteiskunnan edustajien osallistumista kyseisiin lainsäädäntömenettelyihin. Bryssel, 17. heinäkuuta 2002. Talous- ja sosiaalikomitean puheenjohtaja Göke Frerichs (1) EYVL L 184, 17.7.1999, s. 23. (2) EYVL C 203, 17.7.1999. (3) KOM(2001) 428 lopullinen. (4) KOM(2002) 275 lopullinen, 5.6.2002. (5) KOM(2002) 278 lopullinen, 5.6.2002. (6) KOM(2001) 789 lopullinen. (7) EYVL C 225, 8.8.2000, s. 2. (8) Euroopan parlamentin ja komission välinen sopimus 17.2.2000, EYVL L 256, 10.10.2000, s. 19.